Ben Viljoen se rustelose dae | Netwerk24
Ben Viljoen (1868–1917) was 'n prominente jonger generaal in die Anglo-Boereoorlog.
Nadat hy die eed van getrouheid op St. Helena onderteken het, het hy nooit weer permanent na Suid-Afrika teruggekeer nie.
Carel van der Merwe het Viljoen se spore gevolg na Brittanje, Nederland, Mexiko en Amerika en gaan uitvind hoe dit gebeur het dat dié Vryheidsoorlog-generaal burgerskap van vier lande gehad het, die ster was van 'n Anglo-Boereoorlog-skouspel, aan 'n Mexikaanse revolusie deelgeneem het en voor sy dood op die punt was om 'n rolprent in Hollywood te vervaardig.